钦定古今图书集成/理学汇编/字学典/第101卷 > 张廷珪
## 钦定古今图书集成/理学汇编/字学典/第101卷 > 张廷珪

按《旧唐书》本传：“张廷珪，河南济源人。少以文学知名，
弱冠应制举。长安中，累转洪州都督。开元初，入为礼
部侍郎，封范阳县男，谥曰贞穆。廷珪素与李邕亲善，
邕所撰碑碣之文，必请廷珪八分书之。廷珪既善楷
隶，甚为时人所重。”

按《金石录》：“唐《兖州刺史韦府君遗爱颂》，开元十年狄
光嗣撰，张廷珪正书。”《狄梁公生祠记》，“开元十年李邕
撰，张廷珪八分书。”